פיני יוסף

פיני (פנחס) יוסף הוא קצין בצה"ל בדרגת אלוף-משנה. שימש מפקד המכללה לפיקוד טקטי, מפקד חטיבת כרמלי, מפקד יחידת אגוז ומפקד גדוד 12. יוסף התגייס לצה"ל, והתנדב לשייטת 13. במהלך מסלול ההכשרה בשייטת נפצע ועבר ליחידת שמשון. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס חזר ליחידת שמשון ומונה למפקד צוות מסלול, כשפורקה היחידה עבר עם צוותו ליחידת אגוז. לאחר מכן מונה למפקד צוות לוחמים ביחידת אגוז. בהמשך שירת כסגן מפקד פלגה ביחידה. לאחר מכן מונה לקצין המבצעים של יחידת אגוז, ולקח חלק בלחימה בדרום לבנון, בין היתר השתתף במבצע מהלך מבריק, במהלכו פגע כוח מהיחידה בחוליית אבטחה של חזבאללה בכפר ע'נדוריה בלבנון, והרג שמונה מחבלים. בהמשך שימש כמפקד פלוגה בגדוד 12. לאחר מכן מונה למפקד פלגה ביחידת אגוז. בהמשך שימש כסגן מפקד גדוד 51. לאחר מכן מונה לסגן מפקד יחידת אגוז, ושימש בתפקיד בין היתר בזמן מלחמת לבנון השנייה, ובכלל זה במהלך קרב מארון א-ראס. בשנת 2007 מונה לקצין אג"ם של חטיבת גולני, ושימש בתפקיד עד שנת 2008. ב-21 באוגוסט 2008 הועלה לדרגת סא"ל ומונה למפקד גדוד 12, והוביל אותו בין היתר במהלך מבצע עופרת יצוקה, ולאחר מכן בפעילות מבצעית, בין היתר בתפיסת קו בגבול רצועת עזה, שם נהרג סגנו, אלירז פרץ. את תפקידו סיים בשנת 2010. בהמשך שימש כמפקד צוות במכללה לפיקוד טקטי בין השנים 2010–2012. לאחר מכן מונה למפקד יחידת אגוז בין השנים 2012–2014, והיה בכך למפקד הראשון שהשלים מסלול פיקוד מלא ביחידה, ממפקד צוות ועד הפיקוד עליה. במהלך תקופת פיקודו ביחידה זרק לוחם באחת הפלגות צואה על ראש חברו, וסגל הפיקוד ביחידה נמנע מתגובה הולמת, בעקבות זאת נענשו מפקדי הפלגה, וליוסף נרשמה הערה פיקודית בתיקו האישי, וזאת על אף ההערכה המקצועית הרבה לה זכה. בשנת 2014 הועלה לדרגת אל"ם ומונה למפקד חטיבת כרמלי. לאחר שמפקד יחידת אגוז, יונתן רום, נפצע במהלך מבצע צוק איתן, שב וקיבל פיקוד על היחידה, והובילה בלחימה ברצועת עזה עד לסיום המבצע. ב-31 באוגוסט 2017 מונה במקביל למפקד המכללה לפיקוד טקטי. בתפקידו כמפקד חטיבת כרמלי שימש עד 15 בספטמבר 2018 ובתפקידו כמפקד המכללה לפיקוד טקטי שימש עד 24 באוקטובר 2019. ב-16 בינואר 2017, מפקד פיקוד הצפון, אביב כוכבי, מינה ועדת חקירה בראשותו, על מנת לחקור את נסיבות התאונה בה נהרג טכנאי בחיל הטכנולוגיה והאחזקה, בעת טיפול טכני שגרתי בזחל של נגמ"ש מרכבה (נמ"ר), במהלך אימון של גדוד 51. מתן גלין, מפקדים חדשים לגדוד 12 ויחידת אגוז של גולני, באתר צה"ל (דרך ארכיון האינטרנט), 15 ביולי 2012 אמיר בוחבוט‏, מפקד אגוז: "נהיה הראשונים לצעוד בסבך הלבנוני", באתר וואלה, 19 בינואר 2013 אור הלר, ‏מפקד יחידת אגוז: "נגיע לכל נקודה ממנה ישוגרו טילים", באתר ‏מאקו‏, 11 ביוני 2013 שי לוי, ‏גרילה בעומק השטח: כך פועלת יחידת אגוז ב"צוק איתן", באתר ‏מאקו‏, 23 ביולי 2014 אמיר בוחבוט‏, מפקד אגוז: "נהיה הראשונים לצעוד בסבך הלבנוני", באתר וואלה, 19 בינואר 2013 מתן גלין, אתר צה"ל, מפקדים חדשים לגדוד 12 ויחידת אגוז של גולני, באתר צה"ל (דרך ארכיון האינטרנט), 15 ביולי 2012 משה (צ'יקו) תמיר, "מלחמה ללא אות", הוצאת מערכות - משרד הביטחון, 2005, עמוד 180 רועי כספי, מג"ד עם ברק, אתר זרוע היבשה, 21 באוגוסט 2008 אור הלר, ‏מפקד יחידת אגוז: "נגיע לכל נקודה ממנה ישוגרו טילים", באתר ‏מאקו‏, 11 ביוני 2013 דליה מזורי, "תזכרו שהמאבק על הקיום שלנו לא תם", באתר nrg‏, 17 באפריל 2011 אור הלר, אגוז נערכת לנסראללה: "אין מקום שלא נגיע אליו", באתר nana10‏, 23 בפברואר 2013 אמיר בוחבוט‏, השפלות באגוז: מ"פ הודח, מפקד היחידה ננזף, באתר וואלה, 17 במאי 2013 יוסי יהושוע, קצינים בכירים בקו האש: מפקד חדש לאגוז, באתר ynet, 22 ביולי 2014